فرسٹ ایڈ کونسل آف انڈیا

فرسٹ ایڈ کونسل آف انڈیا  شاہدرہ میں واقع ایک غیر سرکاری تنظیم ہے۔ اس کو بھارتی ماہر تعلیم شباب عالم نے 2017ء میں بھارت میں ابتدائی طبی تعلیم کی ترویج کے لیے قائم کیا تھا۔یہ تنظیم کئی بھارتی جامعات سے کے ساتھ مل کرابتدائی طبی تعلیم میں سرٹیفکیٹ اور ڈپلوما کورسز کراتی ہے۔

تاریخ 
فرسٹ ایڈ کونسل آف انڈیا کو 2017 میں بھارتی ماہر تعلیم اور مصنف، شباب عالم، نے بھارت میں ابتدائی طبی تعلیم کی ترویج و اشاعت کے لیے قائم کیا۔ یہ کہا جاتا ہے کہ یہ تنظیم آتمنربھر بھارت سے متاثر ہو کر قائم ہوئی ہے؛ اس کا صدر دفتر شاہدرہ، دہلی میں واقع ہے۔

نومبر 2020 میں، بھوپال میں واقع اٹل بہاری واجپائی ہندی ویشوودیالیہ نے فرسٹ ایڈ کونسل آف انڈیا کی تعلیمی امداد سے، ریاست ہائے مدھیہ پردیش میں ابتدائی طبی تعلیم کو فروغ دینے کے لیے کئی تعلیمی سینٹرز شروع کیے۔دی فری پریس جرنل  کی اکتوبر 2020 کی ایک رپورٹ کے مطابق اٹل بہاری یونیورسٹی مدھیہ پردیش کی ریاست میں فرسٹ ایڈ کی تعلیم کو فروغ دینے کے لیے تقریباً گیارہ تعلیمی سینٹرز قائم کرنے والی تھی۔ اکتوبر 2021 میں شری وینکاٹیشوارا یونیورسٹی فرسٹ ایڈ کونسل آف انڈیا کے ساتھ ابتدائی طبی تعلیم کے کورسز منعقد کرنے کے لیے معائدہ کیا۔ اس تنظیم کے بانی شباب عالم بطور صدر بھی خدمات انجام دے رہے ہیں۔

پذیرائی
دسمبر 2020 میں ہندوستان ٹائمز نے ڈاکٹروں اور ماہرین کو فرسٹ ایڈ کونسل آف انڈیا کے کورسز کی مذمت کرتے ہوئے رپورٹ کیا۔ انہوں نے اس پر دغا بازی کو فروغ دینے کا الزام لگایا۔ اٹل بہاری واجپائی ہندی یونیورسٹی کے وائس چانسلر ،رام دیو بھاردواج ، نے اس پر تبصرہ کرتے ہوئے کہا کہ"اگرچہ کئی ریاستی حکومتوں اور مرکزی حکومت نے ابتدائی طبی امداد کی تعلیم پر کورس شروع کرنے کے بارے میں تجاویز پر کئی بار بات چیت کی ہے، لیکن پورے ہندوستان میں کسی بھی ادارے نے اس طرح کے کورسز کو متعارف نہیں کرایا؛ اور یونیورسٹی پہلا ادارہ ہے جس نے اس سلسلے میں پہل کی۔"

حوالہ جات

مزید مطالعہ 
 
بھارتی طبی ادارے
طبی تعلیم
ضلع شاہدرہ
فرسٹ ایڈ
ویکی ڈیٹا سے مطابقت رکھنے والی مختصر تفصیل